Artêşa Iraqî 20ê gulane ra kena ke pê têlan û kuleyan derûdorê Kampa Multecîyan a Mexmûrî bîgêro. Artêşa Iraqî bi seyan leşkerî, wesayîtê zirxinî û makîneyê karî derûdorê kampe de ca kerdî.
Rixmo ke pêvînayîşan de selahîyetdaranê Iraqî soz dayî, leşkerê Iraqî cehd kenê ke  derûdorê kampe de hendekan bikenenê, têlan biancê û kuleyan ronê. Vera nê 8 rojî yo hewtî ra heta hewtayî şarê Mexmûrî xeyman de nobete tepişeno.
Tewr peynî de 25ê gulane de artêşa Iraqî kerd ke cayanê stratejîkan ê derûdorê kampe de leşkeranê o ca bikero û hendekan bikeno. Şarê Mexmûrî bi destanê xo newe ra herre kerd nê hendekan. Xoverdayîşê şarê Mexmûrî xeyman de dewam keno. Şaro ke xeymanê nobete de maneno aktîvîteyanê cîya cîyayan keno.
